10. Napirendi pont

ELŐTERJESZTÉS

Óbarok Község Önkormányzat Képviselő-testületének

2026. július 21. napjára összehívott 

rendkívüli, nyílt ülésére
Előterjesztés címe és tárgya: 
a Versenyképes Járás Program II. ütem keretében a Közvilágítási hálózat korszerűsítése kivitelező kiválasztásáról
Tárgykört rendező jogszabály: 

· Az önkormányzat vagyonáról, a vagyonnal való rendelkezés és vagyonkezelés szabályairól szóló 9/2020.(VI.11) önkormányzati rendelet 
Előterjesztő: 


Mészáros Kartal polgármester
Előterjesztést készítette: 
Magyar Judit pályázati ügyintéző
Tisztelt Képviselő-testület!
Amint az a Tisztelt Képviselők előtt ismert, Csabdi és Mány településekkel kötött konzorciumi megállapodás alapján, támogatási igényt nyújtottunk be a Versenyképes Járás Program keretében Közvilágítási hálózatunk korszerűsítésének II. ütemére. A támogatási igényünk pozitív elbírálásban részesült, a mielőbbi megvalósítás érdekében beszerzési eljárását folytattunk le a kivitelező kiválasztása tárgyában. 
Fentieknek megfelelően árajánlatot kértünk be az alábbi három gazdasági szereplő megkeresésével:
-
Lunag Kft. 7693 Pécs, Szabadföld u. 5. 
-
Maxi Lighting Kft. 7300 Komló, Sport völgy 2. 
-
Bagoly-Vill Kft. 7914 Rózsafa, Kossuth utca 10. 
A megadott határidőre mindhárom gazdasági szereplő megküldte ajánlatát az alábbiak szerint:
-
Lunag Kft. nettó: 11.816.194,-Ft,

-
Maxi Lighting Kft. nettó: 13.970.200,-Ft,

-
Bagoly-Vill Kft. nettó: 14.499.600,-Ft. 
Az árajánlatkérésben megfogalmazottak alapján az eljárás nyertese a legkedvezőbb ajánlatot nyújtó gazdasági szereplő, így a felhívás értelmében javaslom, hogy az összegszerűségében a legkedvezőbb árajánlatot adó Lunag Kft. (7693 Pécs, Szabadföld u. 5.) gazdasági szereplő kerüljön kiválasztásra.

Fentiek alapján kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjenek.

Óbarok, 2026. július 21.
    Mészáros Kartal 
      polgármester
HATÁROZATI JAVASLAT  
Óbarok Község Önkormányzat Képviselő-testületének

/2026. (VII. 21.)
Versenyképes Járás Program keretében a Közvilágítási hálózat korszerűsítése II. ütem kivitelező kiválasztásáról

Óbarok Község Önkormányzat Képviselő-testülete úgy dönt, hogy:  

1.) az Óbarok közvilágítási hálózat korszerűsítése II. ütem feladat elvégzésére, kivitelező kiválasztása érdekében lefolytatott beszerzési eljárás érvényes és eredményes.
2.) az Óbarok közvilágítási hálózat korszerűsítése II. ütem feladat munkálataival megbízza a Lunag Kft-t (székhely: 7693 Pécs, Szabadföld u. 5. adószám: 25387234-2-02., képviseli: Szabó Gábor ügyvezető), a határozat 1. mellékletét képező árajánlat tartalmának megfelelően, 11.816.194,-Ft +27% ÁFA, azaz bruttó, 15.006.566,-Ft vállalkozási díj elfogadásával. 

3.) az „Óbarok közvilágítási hálózat korszerűsítése II. ütem” kivitelezési feladatainak elvégzéséhez szükséges fedezet 15.000.000,-Ft összegű pályázati támogatás forrásból és 6.566,-Ft összegű saját forrásból a 2026. évi költségvetés külön során rendelkezésre áll.
4.) Óbarok Község Önkormányzat Polgármestere a 2. pont szerinti ajánlattevővel a határozat 2. mellékletét képező bruttó: 15.006.566,-Ft, azaz tizenötmillió-hatezer-ötszázhatvanhat forintról szóló Vállalkozási szerződést aláírja. 

Határidő:

azonnal

Felelős:

polgármester  

1. melléklet a /2026. (VII. 21.) határozathoz

2. melléklet a   /2026. (VII. 21.) határozathoz

Szerződésszám: 

VÁLLALKOZÁSI SZERZŐDÉS

Amely létrejött egyrészről Óbarok Község Önkormányzat 2063 Óbarok, Iskola u. 3. (Adószám: 15727684-1-07, képviseli Mészáros Kartal polgármester) továbbiakban Megrendelő
másrészről a 

LUNAG Kft. 7693 Pécs, Szabadföld utca 5. (adószám: 25387234-2-02 képviseli: Szabó Gábor ügyvezető), a továbbiakban Vállalkozó között a mai napon, az alábbi tárgyban és feltételek szerint:
1.) A szerződés tárgya és műszaki tartalma:  


Versenyképes Járás Program keretében megvalósuló közvilágítási rendszer részleges korszerűsítése II. ütem - Óbarok

2.) Vállalkozási díj:

Nettó összeg: 11 816 194 Ft 

27% ÁFA: 3 190 372 Ft

Bruttó összeg: 15 006 566 Ft

azaz bruttó tizenötmillió-hatezer-ötszázhatvanhat Forint.

3.) Teljesítési határidő: 

2026.október 31.

4.) A teljesítés feltételei:

A teljesítés időpontjának a műszaki átadás-átvétel napja számít. A teljesítést átadás-átvételi jegyzőkönyvben kell rögzíteni.

A teljesítés igazolás kapcsán aláírásra jogosultak:


- Megrendelő részéről:
Mészáros Kartal Polgármester


- Vállalkozó részéről:
Szabó Gábor ügyvezető

Vállalkozó a teljesítés során alvállalkozó igénybevételére jogosult, melynek munkájáért úgy felel, mintha azt saját maga végezné el.

A vállalkozó kötelezi magát, hogy az építkezési területen érvényes munkavédelmi, tűzrendészeti, vagyonvédelmi és környezetvédelmi előírásokat megtartja. A munka kezdetekor megrendelő a helyszínen vállalkozó munkatársait balesetvédelmi oktatásban részesíti, mely tényt az építés-szerelési naplóba rögzítik.

5.) Fizetési feltételek és fizetési ütemezés:

A Megrendelő a Vállalkozó által benyújtott és a Megrendelő által elfogadott számláját a kézhezvételtől számított 15 napos fizetési határidővel egyenlíti ki a Vállalkozó által megadott bankszámlaszámra történő átutalással. A Felek a megvalósuló beruházás során a következő pénzügyi ütemezésben állapodnak meg: 

Vállalkozó 1db előlegszámla és 1db 15 napos fizetési határidőt tartalmazó végszámla benyújtására jogosult. Az előleg mértéke a vállalkozási díj 50 %-a, mely a végszámlában kerül elszámolásra. Végszámla a hiánymentes műszaki átadás-átvételt követően nyújtható be. 
A Vállalkozó előlegszámla benyújtására a szerződés hatályba lépését követően jogosult.
6.) Vállalkozó kötelezettségei:

Vállalkozó vállalja Óbarok község területén a közvilágítás korszerűsítési feladatok elvégzését a 2026. június 18. kelt árajánlat alapján.

A Vállalkozó teljes mértékben felelős a munkahelyi műveletekért, köteles értesíteni a Megrendelőt a munkálatok megkezdéséről. Tervtől eltérő műszaki megoldást a Vállalkozó csak a Megrendelő jóváhagyásával alkalmazhat. A Vállalkozó köteles az építési napló vezetésére.

Ha a vállalkozó tevékenysége folyamán veszélyes hulladék keletkezik, köteles a 225/2015 Kormány rendelet, és annak módosításai értelmében tárolni, kezelni.

A vállalkozási szerződés időtartama alatt a tevékenység folyamán bekövetkező káresemény, illetve környezetszennyezés felszámolása a Vállalkozó feladata.

Vállalkozó tudomásul veszi továbbá, hogy a 8/2002(III.22.) KöM-EüM rendeletben és annak módosításaiban előírt zajterhelési határértéket nem lépheti túl.

7.) Megrendelő kötelezettségei:

A Megrendelő a munkavégzés teljes időtartama alatt biztosítja a Vállalkozó részére a feladat teljesítéséhez szükséges információkat.

8.) Szerződést biztosító mellékkötelezettségek:

A Vállalkozó az általa szállított és elvégzett villamos szerelésre, illetve az alkalmazott szerelési anyagokra az átadás-átvétel időpontjától 5 év garanciát vállal. LED közvilágítási lámpatestre 5 év garanciát biztosít Vállalkozó. A közvilágítás aktív elem karbantartási szerződés megkötése esetén a LED közvilágítási lámpatestekre 10 év garanciát vállal.

A szerződő felek megállapodnak abban, hogy ha a Vállalkozó késedelembe esik, úgy késedelmi kötbért köteles fizetni, melynek mértéke: a késedelembe esés napjától napi 0,01 % Ft. Ugyanilyen összegű kötbért tartozik fizetni a vállalkozó hibás teljesítése esetén is, a hibás teljesítés napjától annak kijavításáig.

Amennyiben a Vállalkozó neki felróható okból nem teljesít, a kötbér mértéke a bruttó vállalkozási díj maximum 10 %-a.

Amennyiben teljesítésre sor került, a Megrendelő jogosult a kötbérösszeget a vállalkozási díjból visszatartásra érvényesíteni.

Nem teljesítés esetén a Vállalkozó köteles a kötbér összegét a Megrendelő felhívásától számított 15 napon belül a fent megjelölt költségvetési elszámolási számlájára átutalni

9.) Kivitelezés egyéb feltételei:

Tulajdonosi hozzájárulás a helyszíni munkavégzéshez.

10.) Záró rendelkezések:

A felek e szerződés teljesítése érdekében együttműködésre kötelezettek, kötelesek egymást minden olyan esetleges akadályról értesíteni, mely a teljesítésre, illetve annak határidejére kihatnak.

A jelen szerződésben meg nem határozott kérdések tekintetében a Ptk. vállalkozásra irányuló fejezetei az irányadók.

E szerződést a felek, mint akaratukkal mindenben megegyezőt, közös értelmezést követően a mai napon aláírták, így az hatályba lépett.

Pécs, 2026.augusztus …

	….......................................
	….......................................

	Mészáros Kartal

Óbarok Község Önkormányzat polgármestere
	Szabó Gábor

ügyvezető

	Megrendelő
	Vállalkozó


Jogi ellenjegyző: ….......................................


dr. Sisa András jegyző

Pénzügyi ellenjegyző: ….......................................

Zsoldi Éva Zsófia pénzügyi ügyintéző

1.sz. melléklet

A kivitelezés műszaki tartalma: 

	Tétel megnevezése
	Mennyiségi egység (darab)

	Meglévő hagyományos lámpatestek cseréje Ajánlatkérő tulajdonában lévő LED lámpatestek felhasználásával
	4

	Meglévő hagyományos lámpatestek cseréje új min 18W-os LED lámpatestekre
	14

	5,5 m magas, 100W-os napelem modullal és 30W-os dimmelhető lámpatesttel szerelt kandeláber telepítése (működési idő minimum 2 hét gyenge fényviszonyok mellett is)
	12

Pécs, 2026.augusztus … 

	….......................................
	…..................................

	Mészáros Kartal

Óbarok Község Önkormányzat polgármestere
	Szabó Gábor

ügyvezető

	Megrendelő
	Vállalkozó


2

